CELEX: 31981R3720
Language: el
Date: 1981-12-21 00:00:00
Title: Κανονισμός (EOK) αριθ. 3720/81 τού Συμβουλίου τής 21ης Δεκεμβρίου 1981 περί μεταθέσεως τών ημερομηνιών αναθεωρήσεως τού κοινού καθεστώτος εισαγωγών

Avis juridique important

|

31981R3720

Κανονισμός (EOK) αριθ. 3720/81 τού Συμβουλίου τής 21ης Δεκεμβρίου 1981 περί μεταθέσεως τών ημερομηνιών αναθεωρήσεως τού κοινού καθεστώτος εισαγωγών  

Επίσημη Εφημερίδα αριθ. L 373 της 29/12/1981 σ. 0008

***** ΚΑΝΟΝΙΣΜΟΣ (ΕΟΚ) αριθ. 3720/81 ΤΟΥ ΣΥΜΒΟΥΛΙΟΥ  της 21ης Δεκεμβρίου 1981  περί μεταθέσεως των ημερομηνιών αναθεωρήσεως του κοινού καθεστώτος εισαγωγών  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 113,  τις ρυθμίσεις για την κοινή οργάνωση των γεωργικών αγορών καθώς και τις ρυθμίσεις, οι οποίες έχουν εκδοθεί βάσει του άρθρου 235 της συνθήκης και εφαρμόζονται επί εμπορευμάτων από τη μεταποίηση γεωργικών προϊόντων, και ιδίως τις διατάξεις των ρυθμίσεων αυτών που επιτρέπουν αποκλίσεις από τη γενική αρχή της αντικαταστάσεως κάθε ποσοτικού περιορισμού ή μέτρου με ισοδύναμο αποτέλεσμα από τα μέτρα και μόνο τα οποία προβλέπονται από αυτές τις ρυθμίσεις,  την πρόταση της Επιτροπής,  Εκτιμώντας:  ότι το Συμβούλιο έχει ορίσει τελευταία, βάσει του κανονισμού (ΕΟΚ) αριθ. 926/79 (1), το κοινό καθεστώς που εφαρμόζεται επί των εισαγωγών προβλέπει, ιδίως τις διατάξεις που αφορούν την ελευθέρωση των εισαγωγών, την εποπτεία και διαφύλαξη·  ότι κατά το άρθρο 14 παράγραφος 5, και το άρθρο 16 παράγραφος 1, του προαναφερθέντος κανονισμού, το Συμβούλιο αποφασίζει, πριν από τις 31 Δεκεμβρίου 1981, για τις σχετικές προσαρμογές·  ότι η Επιτροπή διατύπωσε σχετική πρόταση στις 23 Δεκεμβρίου 1980· ότι το Συμβούλιο δεν είχε τη δυνατότητα να δημοσιεύσει τον αναθεωρημένο κανονισμό κατά την προβλεπόμενη ημερομηνία·  ότι υπό τις συνθήκες αυτές, είναι ενδεδειγμένη η παράταση των προθεσμιών αναθεωρήσεως για χρονικό διάστημα ενός μηνός,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Η ημερομηνία «31 Δεκεμβρίου 1981», η οποία αναφέρεται στο άρθρο 14 παράγραφος 5, και στο άρθρο 16 παράγραφος 1, του κανονισμού (ΕΟΚ) αριθ. 926/79 περί του κοινού καθεστώτος εισαγωγών, αντικαθίσταται από την ημερομηνία «31 Ιανουαρίου 1982 ».  Άρθρο 2  Ο παρών κανονισμός αρχίζει να ισχύει την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 21 Δεκεμβρίου 1981.  Για το Συμβούλιο  Ο Πρόεδρος  N. RIDLEY  (1) ΕΕ αριθ. L 131 της 29. 5. 1979, σ. 15.